|  |
| --- |
| Polugodišnje izvršenje Proračuna Grada Pleternice |
| za 2022. godinu |
|  |
|  |

1. UVOD

Zakonom o proračunu (“Narodne novine” broj 87/08, 136/12 i 15/15) i Pravilnikom o polugodišnjem i godišnjem izvještaju o izvršenju proračuna (“Narodne novine” broj 24/13, 102/17 i 01/20), propisana je obveza sastavljanja polugodišnjeg izvještaja o izvršenju proračuna za tekuću godinu te njegova podnošenja na donošenje predstavničkom tijelu jedinice lokalne i područne (regionalne) samouprave.

Člankom 108. Zakona o proračunu i člankom 4. Pravilnika o polugodišnjem i godišnjem izvještaju o izvršenju proračuna, utvrđeno je da izvještaji o izvršenju proračuna sadrže:

* opći dio proračuna koji čini Račun prihoda i rashoda i Račun financiranja na razini odjeljka ekonomske klasifikacije,
* posebni dio proračuna po organizacijskoj i programskoj klasifikaciji te razini odjeljka ekonomske klasifikacije,
* izvještaj o zaduživanju na domaćem i stranom tržištu novca i kapitala,
* izvještaj o korištenju proračunske zalihe,
* izvještaj o danim jamstvima i izdacima po jamstvima,
* izvještaj o provedbi Provedbenog programa Grada Pleternice,
* obrazloženje ostvarenja prihoda i primitaka te rashoda i izdataka.

Financiranje javnih rashoda u 2022. godini izvršeno je na osnovi sljedećih financijsko-planskih dokumenta:

* Proračun Grada Pleternice za 2022. godinu i projekcije za 2023. i 2024. godinu i Odluku o izvršavanju Proračuna Grada Pleternice za 2022. godinu usvojilo je Gradsko vijeće na 3. sjednici održanoj 13.12.2021. godine, a objavljeni su u “Službenom glasilu Grada Pleternice br. 08/21".
* Odluku o I. izmjeni i dopuni Plana proračuna Grada Pleternice za 2022. godinu usvojilo je Gradsko vijeće na 7. sjednici održanoj 09.06.2022. godine, a objavljena je u “Službenom glasilu Grada Pleternice br. 06/22".

U Proračunu Grada Pleternice za 2022. godinu planirani su, osim proračunskih prihoda i rashoda, i vlastiti i namjenski prihodi svih proračunskih korisnika Grada te rashodi koji se iz njih financiraju.

2. OBRAZLOŽENJE OSTVARENJA PRIHODA I PRIMITAKA TE RASHODA I IZDATAKA ZA SIJEČANJ-LIPANJ 2022. GODINE

Proračun je akt kojim se procjenjuju prihodi i primici te utvrđuju rashodi i izdaci JLS za proračunsku godinu, a sadrži i projekciju prihoda i primitaka te rashoda i izdataka za slijedeće dvije godine. Proračun se odnosi na fiskalnu godinu koja predstavlja razdoblje od 12 mjeseci od početka pa do kraja godine. Zakonodavni akt kojim su regulirana sva pitanja vezana uz proračun je Zakon o proračunu (»Narodne novine«, broj 87/08, 136/12, 15/15).

Proračun sadržava:

# Opći dio proračuna:

* Račun prihoda i rashoda u kojem su prikazani svi prihodi i rashodi prema ekonomskoj klasifikaciji npr.: prihodi od poreza, imovine, pristojbi te rashodi za zaposlene, financijski rashodi.
* Račun zaduživanja/financiranja koristi se u trenutku kada postoje viškovi ili manjkovi. Na računu zaduživanja/financiranja prikazuju se izdaci za financijsku imovinu i otplate zajmova te primici od financijske imovine i zaduživanja. Račun prihoda i rashoda prikazuje prikupljena i potrošena sredstva u toku jedne godine stoga se on sastoji od prihoda i rashoda. Račun zaduživanja/financiranja sastoji se od: primitaka od financijske imovine i zaduživanja te izdataka za financijsku imovinu i otplate zajmove. Na račun zaduživanja/financiranja upisuju se viškovi nastali većim prilivom prihoda od rashoda te manjkovi nastali većim odlivom sredstava u rashode od priliva prihoda.
* Poseban dio proračuna:
* Plan rashoda i izdataka raspoređen po organizacijskim jedinicama i proračunskim korisnicima iskazanim po vrstama te raspoređenim u programe koji se sastoje od aktivnosti i projekata.

# Provedbeni program Grada Pleternice :

* Provedbeni program Grada Pleternice za razdoblje 2021. – 2025. godine nastavlja dosadašnji kontinuitet poslovanja Grada Pleternice. To ukratko znači osmišljavanje, apliciranje i provedbu brojnih projekata, financiranih iz nacionalnih ili EU sredstava, kojima se nastoji odgovoriti na potrebe građana Grada Pleternice. Raspon projekata uključuje socijalne projekte, velike infrastrukturne projekte, projekte usmjerene na razvoj poduzetništva i obrtništva, ulaganja u razvoj poljoprivrede, jači razvoj kontinentalnog turizma, razvoj obrazovnog sustava, promicanje zdravog načina života i bavljenja sportom, očuvanje tradicijske baštine i kulture, zaštitu okoliša i promicanje korištenja obnovljivih izvora energije te poticanje pronatalitetne politike. Brojni projekti realizirani su u proteklom periodu, a i u periodu obuhvaćenom ovim programom planiraju se provesti dodatni projekti koji će povećati kvalitetu života građana svih dobnih skupina. Vjerujemo da će svaka od navedenih mjera iz ovog programa svojim rezultatima pridonijeti stvaranju uvjeta ugodnog življenja u Pleternici. Program se temelji na tri ključne teme: - nova radna mjesta - povećanje kvalitete življenja - ravnomjeran razvoj svih naselja, koji zajednički doprinose ostvarenju vizije Grada Pleternice: postati najrazvijeniji grad naše županije, grad ugodnog življenja koji svoje potencijale ostvaruje održivim razvojem istovremeno prateći suvremene europske trendove.

Sukladno zakonskim propisima u nastavku teksta slijedi obrazloženje podataka danih u općem i posebnom dijelu Polugodišnjeg izvještaja o izvršenju Proračuna Grada Pleternice za 2022. godinu, o ostvarenju prihoda/primitaka i rashoda/izdataka.

U tablici koja slijedi daje se pregled ukupno ostvarenih prihoda/primitaka i rashoda/izdataka

Proračuna Grada Pleternice u razdoblju siječanj-lipanj 2022. godine s usporedbom istog razdoblja 2021.

|  |  |  |  |  |  |
| --- | --- | --- | --- | --- | --- |
| Račun / opis | Izvršenje 2021. | Izvorni plan 2022. | Izvršenje 2022. | Indeks 3/1 | Indeks 3/2 |
| A. RAČUN PRIHODA I RASHODA | 1 | 2 | 3 | 4 | 5 |
| 6 Prihodi poslovanja | 21,876.378,29 | 75.937.851,41 | 22.744.334,60 | 103,97% | 29,95% |
| 7 Prihodi od prodaje nefinancijske imovine | 15.864,03 | 500.000,00 | 94.227,65 | 593,97% | 18,85% |
| UKUPNI PRIHODI | 21.892.242,32 | 76.437.851,41 | 22.838.562,25 | 104,32% | 29,88% |
| 3 Rashodi poslovanja | 12.127.862,25 | 35.849.576,62 | 13.639.133,48 | 112,46% | 38,05% |
| 4 Rashodi za nabavu nefinancijske imovine | 10.922.293,73 | 42.413.889,96 | 6.380.982,19 | 58,42% | 15,04% |
| UKUPNI RASHODI | 23.050.155,98 | 78.263.466,58 | 20.020.115,67 | 86,85% | 25,58% |
| VIŠAK / MANJAK | -1.157.913,66 | -1.825.615,17 | 2.818.446,58 | 0,00% | 0,00% |
| B. RAČUN ZADUŽIVANJA / FINANCIRANJA |  |  |  |  |  |
| 8 Primici od financijske imovine i zaduživanja | 0,00 | 0,00 | 0,00 | 0,00% | 0,00% |
| 5 Izdaci za financijsku imovinu i otplate zajmova | 2.000.000,00 | 1.567.845,19 | 1.018.555,60 | 50,93% | 64,97% |
| NETO ZADUŽIVANJE | -2.000.000,00 | -1.567.845,19 | -1.018.555,60 | 50,93% | 64,97% |
| UKUPNI DONOS VIŠKA / MANJKA IZ PRETHODNE(IH) GODINA | 567.680,93 | 3.393.460,36 | 3.393.460,36 | 597,78% | 100,00% |
| VIŠAK / MANJAK IZ PRETHODNE(IH) GODINE KOJI ĆE SE POKRITI / RASPOREDITI | 0,00 | 3.393.460,36 | 3.393.460,36 | 597,78% | 100,00% |
| VIŠAK / MANJAK + NETO ZADUŽIVANJE / FINANCIRANJE + KORIŠTENO U PRETHODNIM GODINAMA |  |  |  |  |  |
| REZULTAT GODINE | -2.590.232,73 | 0,00 | 5.193.351,34 | 0,00% | 0,00% |

***Tablica 1.*** *Polugodišnje ostvarenje proračuna Grada Pleternice 2022. godinu prema osnovnoj klasifikaciji*

Ukupni prihodi i primici proračuna ostvareni su u iznosu 22.838.562,25 kuna, a ukupni rashodi i izdaci proračuna izvršeni su u iznosu 21.038.671,27 kuna. Iz prethodne godine prenesen je višak od 3.393.460,37 kuna pa iz navedenog proizlazi da je u prvom polugodištu ostvaren višak prihoda u iznosu od 5.193.351,34 kuna u čega je uključen i rezultat poslovanja proračunskih korisnika.

# 2.1. PRIHODI I PRIMICI

Kad govorimo o proračunskim prihodima i primicima oni mogu biti kapitalni prihodi, prihodi poslovanja te pomoći ili donacije. Kapitalni prihodi predstavljaju prihode od kapitalnih pomoći iz državnog ili županijskog proračuna te institucija i tijela EU. To su prihodi od nefinancijske imovine nastali od prodaje građevinskog zemljišta ili stanova u vlasništvu JLS-a. Prihodi poslovanja sastoje se od poreznih i neporeznih prihoda. Porezni prihodi su recimo, porez i prirez na dohodak, porez na imovinu i porez na robu i usluge dok u neporezne prihode spadaju prihodi od financijske imovine, prihodi od nefinancijske imovine, prihodi od upravne i administrativne pristojbe, prihodi od kamata na dane zajmove, prihodi nastali od kazne i upravne mjere te drugi prihodi. Pomoći ili donacije mogu biti donacije od pravnih i fizičkih osoba izvan općeg proračuna. Pomoći ili donacije su prilično značajna stavka u proračunima lokalnih jedinica. To su sredstva što ih jedna državna jedinica prima od druge državne jedinice ili međunarodne institucije, a ne mora ih vratiti niti za njih dati neku naknadu. Primici u proračunu mogu nastati od primitaka od financijske imovine i zaduživanja.

U tablici dolje daje se pregled ostvarenih polugodišnjih prihoda i primitaka Proračuna Grada Pleternice u 2022. godini.

|  |  |  |  |  |  |
| --- | --- | --- | --- | --- | --- |
| **Račun / opis** | **Izvršenje 2021.** | **Izvorni plan 2022.** | **Izvršenje 2022.** | **Indeks 3/1** | **Indeks 3/2** |
| **A. RAČUN PRIHODA I RASHODA** | **1** | **2** | **3** | **4** | **5** |
| **6 Prihodi poslovanja** | **21.876.378,29** | **75.937.851,41** | **22.744.334,60** | **103,97%** | **29,95%** |
| **61 Prihodi od poreza** | **4.209.792,78** | **9.608.100,00** | **5.094.266,45** | **121,01%** | **53,02%** |
| **611 Porez i prirez na dohodak** | **3.896.279,08** | **8.008.100,00** | **4.815.863,84** | **123,60%** | **54,68%** |
| 6111 Porez i prirez na dohodak od nesamostalnog rada | 3.896.279,08 |  | 4.815.863,84 | **123,60%** | 0,00% |
| **613 Porezi na imovinu** | **301.838,99** | **730.000,00** | **243.436,79** | **80,65%** | **33,35%** |
| 6131 Stalni porezi na nepokretnu imovinu (zemlju, zgrade, kuće i ostalo) | 1.792,00 |  | 1.520,00 | **84,82%** | 0,00% |
| 6134 Povremeni porezi na imovinu | 300.046,99 |  | 241.916,79 | **80,63%** | 0,00% |
| **614 Porezi na robu i usluge** | **11.674,71** | **70.000,00** | **34.965,82** | **299,50%** | **49,95%** |
| 6142 Porez na promet | 9.932,01 |  | 35.793,54 | **360,39%** | 0,00% |
| 6145 Porezi na korištenje dobara ili izvođenje aktivnosti | 1.742,70 |  | -827,72 | **0,00%** | 0,00% |
| **63 Pomoći iz inozemstva i od subjekata unutar općeg proračuna** | **15.974.390,73** | **60.606.601,41** | **14.815.667,29** | **92,75%** | **24,45%** |
| **633 Pomoći proračunu iz drugih proračuna** | **10.374.187,61** | **23.685.754,77** | **9.368.783,68** | **90,31%** | **39,55%** |
| 6331 Tekuće pomoći proračunu iz drugih proračuna | 9.619.022,24 |  | 9.297.523,39 | **96,66%** | 0,00% |
| 6332 Kapitalne pomoći proračunu iz drugih proračuna | 755.165,37 |  | 71.260,29 | **9,44%** | 0,00% |
| **634 Pomoći od izvanproračunskih korisnika** | **313.012,42** | **4.656.300,00** | **121.879,74** | **38,94%** | **2,62%** |
| 6341 Tekuće pomoći od izvanproračunskih korisnika | 313.012,42 |  | 121.879,74 | **38,94%** | 0,00% |
| **635 Pomoći izravnanja za decentralizirane funkcije** | **1.043.702,42** | **2.097.000,00** | **1.067.778,75** | **102,31%** | **50,92%** |
| 6351 Tekuće pomoći izravnanja za decentralizirane funkcije | 1.043.702,42 |  | 1.067.778,75 | **102,31%** | 0,00% |
| **636 Pomoći proračunskim korisnicima iz proračuna koji im nije nadležan** | **165.483,28** | **215.000,00** | **60.940,00** | **36,83%** | **28,34%** |
| 6361 Tekuće pomoći proračunskim korisnicima iz proračuna koji im nije nadležan | 105.483,28 |  | 8.940,00 | **8,48%** | 0,00% |
| 6362 Kapitalne pomoći proračunskim korisnicima iz proračuna koji im nije nadležan | 60.000,00 |  | 52.000,00 | **86,67%** | 0,00% |
| **638 Pomoći temeljem prijenosa EU sredstava** | **4.078.005,00** | **29.952.546,64** | **4.196.285,12** | **102,90%** | **14,01%** |
| 6381 Tekuće pomoći temeljem prijenosa EU sredstava | 1.810.981,64 |  | 853.062,18 | **47,10%** | 0,00% |
| 6382 Kapitalne pomoći temeljem prijenosa EU sredstava | 2.267.023,36 |  | 3.343.222,94 | **147,47%** | 0,00% |
| **64 Prihodi od imovine** | **496.835,41** | **1.042.150,00** | **735.304,45** | **148,00%** | **70,56%** |
| **641 Prihodi od financijske imovine** | **1.973,65** | **7150,00** | **1.312,04** | **66,48%** | **18,35%** |
| 6413 Kamate na oročena sredstva i depozite po viđenju | 1.887,32 |  | 1.312,04 | **69,52%** | 0,00% |
| 6419 Ostali prihodi od financijske imovine | 86,33 |  | 0,00 | **0,00%** | 0,00% |
| **642 Prihodi od nefinancijske imovine** | **494.861,76** | **1.035.000,00** | **733.992,41** | **148,32%** | **70,92%** |
| 6421 Naknade za koncesije | 5.527,84 |  | 6.504,81 | **117,67%** | 0,00% |
| 6422 Prihodi od zakupa i iznajmljivanja imovine | 320.884,93 |  | 384.483,20 | **119,82%** | 0,00% |
| 6423 Naknada za korištenje nefinancijske imovine | 1.274,22 |  | 40,77 | **3,20%** | 0,00% |
| 6429 Ostali prihodi od nefinancijske imovine | 167.174,77 |  | 342.963,63 | **205,15%** | 0,00% |
| **65 Prihodi od upravnih i administrativnih pristojbi, pristojbi po posebnim propisima i naknada** | **1.079.801,256** | **4.096.800,00** | **1.772.381,56** | **164,14%** | **43,26%** |
| **651 Upravne i administrativne pristojbe** | **3.276,82** | **0,00** | **2.109,88** | **64,39%** | **0,00%** |
| 6512 Županijske, gradske i općinske pristojbe i naknade | 3.276,82 |  | 2.109,88 | 64,39% | 0,00% |
| **652 Prihodi po posebnim propisima** | **783.993,64** | **2.496.800,00** | **911.036,60** | **116,20%** | **36,49%** |
| 6524 Doprinosi za šume | 200.594,41 |  | 233.241,77 | **116,28%** | 0,00% |
| 6526 Ostali nespomenuti prihodi | 583.399,23 |  | 677.794,83 | **116,18%** | 0,00% |
| **653 Komunalni doprinosi i naknade** | **292.530,79** | **1.600.000,00** | **859235,08** | **293,72%** | **53,70%** |
| 6531 Komunalni doprinosi | 16.338,62 |  | 140.695,20 | **861,12%** | 0,00% |
| 6532 Komunalne naknade | 276.192,17 |  | 718.539,88 | **260,16%** | 0,00% |
| **66 Prihodi od prodaje proizvoda i robe te pruženih usluga i prihodi od donacija** | **115.058,12** | **548.200,00** | **306.884,81** | **266,72%** | **55,98%** |
| **661 Prihodi od prodaje proizvoda i robe te pruženih usluga** | **115.058,12** | **361.200,00** | **120.274,93** | **104,53%** | **33,30%** |
| 6615 Prihodi od pruženih usluga | 115.058,12 |  | 120.274,93 | **104,53%** | 0,00% |
| **663 Donacije od pravnih i fizičkih osoba izvan općeg proračuna** |  | **187.000,00** | **186.609,88** | **0,00%** | **99,79%** |
| 6632 Kapitalne donacije |  |  | 186.609,88 | 0,00% | 0,00% |
| **68 Kazne, upravne mjere i ostali prihodi** | **500,00** | **36.000,00** | **19.830,04** | **3966,01%** | **55,08%** |
| **681 Kazne i upravne mjere** | **500,00** | **0,00** | **2.400,00** | **480,00%** | **0,00%** |
| 6819 Ostale kazne | 500,00 |  | 2.400,00 | **480,00%** | 0,00% |
| **683 Ostali prihodi** |  | **36.000,00** | **17.430,04** | **0,00%** | **48,42%** |
| 6831 Ostali prihodi |  |  | 17.430,04 | **0,00%** | 0,00% |
| **7 Prihodi od prodaje nefinancijske imovine** | **15.864,03** | **500.000,00** | **94.227,65** | **593,97%** | **18,85%** |
| **71 Prihodi od prodaje neproizvedene dugotrajne imovine** | **7.550,00** | **470.000,00** | **81.200,00** | **1075,50%** | **17,28%** |
| **711 Prihodi od prodaje materijalne imovine - prirodnih bogatstava** | **7.550,00** | **470.000,00** | **81.200,00** | **1075,50%** | **17,28%** |
| 7111 Zemljište | 7.550,00 |  | 81.200,00 | **1075,50%** | 0,00% |
| **72 Prihodi od prodaje proizvedene dugotrajne imovine** | **8.314,03** | **30.000,00** | **13.027,65** | **156,69%** | **43,43%** |
| **721 Prihodi od prodaje građevinskih objekata** | **8.314,03** | **30.000,00** | **13.027,65** | **156,69%** | **43,43%** |
| 7211 Stambeni objekti | 8.314,03 |  | 13.027,65 | **156,69%** | 0,00% |

***Tablica 2****. Polugodišnje ostvarenje prihoda/primitaka Proračuna Grada Pleternice u 2022. godini*

Prihodi i primici Proračuna Grada Pleternice planirani su u visini od 76.437.851,41 kuna, a ostvareni u visini od 22.838.562,25 kuna što je 29,88% plana.

## 2.1.1. PRIHODI POSLOVANJA

**Porez na dohodak** – *porez i prirez na dohodak od nesamostalnog rada i drugih samostalnih djelatnosti umanjen za povrat poreza i prireza na dohodak po godišnjoj prijavi*

Iznos poreza na dohodak uplaćenog od strane fizičkih osoba s područja Grada Pleternice iznosi 4.815.863,84 kuna. U odnosu na isto razdoblje 2021. godine porez i prirez na dohodak je veći za 23,60%, a razlog tome je ekonomski oporavak od pandemije uzrokovane COVID-19.

**Porez na imovinu** – *porez na nepokretnu imovinu*

Porez na imovinu naplaćen je u iznosu od 243.436,79 kn u odnosu na 301.838,99 kn u 2021. godini. Porez na imovinu se smanjio za 19,35% u odnosu na 2021. godinu na što je najznačajnije utjecao prihod od poreza na promet nekretnina kao posljedica promjena na tržištu nekretnina.

**Porez na robu i usluge** – *porez na promet, porez na korištenje dobara ili izvođenje aktivnosti*

Prihodi od poreza na promet proizvoda i usluga odnose se na porez na potrošnju alkoholnih i bezalkoholnih pića, a porez na tvrtku te naplatu potraživanja iz prethodnih razdoblja po toj osnovi obzirom da je navedeni porez ukinut poreznom reformom u 2017. godini, izmjenama Zakona o financiranju JLP(R)S te donošenjem Zakona o lokalnim porezima (˝Narodne novine˝ broj 115/16). Porez na potrošnju alkoholnih i bezalkoholnih pića iznosi 35.793,54 kn i veći je za 260,39% u odnosu na prošlu godinu, a rezultat je otvaranja kafića i restorana nakon lockdowna.

**Pomoći proračunu iz drugih proračuna** - *tekuće pomoći iz gradskih proračuna, tekuće pomoći iz županijskih proračuna, kapitalne pomoći iz državnog proračuna*

Pomoći su iskazane u iznosu od 9.368.783,68 kn što je smanjenje za 9,69% u odnosu na prethodnom razdoblju. Ovaj iznos odnosi se na ostvarivanja bespovratnih sredstava kako tekućih tako i kapitalnih za financiranje projekata Grada Pleternice i proračunskih korisnika (MRRFEU i MUP), a najznačajniji iznos se odnosi na fiskalna izravnanja te na pomoći od financiranja Javne vatrogasne postrojbe PSŽ od strane osnivača općina i gradova.

**Pomoći izravnanja za decentralizirane funkcije** – *tekuće pomoći izravnanja za decentralizirane funkcije*

Odnosi se na sredstva koja uplaćuje državni proračun kako bi se namirila razlika između ostvarenog prihoda od poreza na dohodak za decentralizirane funkcije i minimalnih standarda za te funkcije koji su utvrđeni Odlukama Vlade RH. Prihod je ostvaren u iznosu od 1.067.778,25 kuna, a namijenjen je financiranju rada Javne vatrogasne postrojbe Požeško-slavonske županije.

**Pomoći proračunskim korisnicima iz proračuna koji im nije nadležan** – *tekuće pomoći iz državnog proračuna proračunskim korisnicima proračuna JLP(R)S, tekuće pomoći proračunskim korisnicima iz proračuna JLP(R)S koji im nije nadležan, kapitalne pomoći iz državnog proračuna proračunskim korisnicima proračuna JLP(R)S*

Odnosi se na pomoći Hrvatskoj knjižnici i čitaonici Pleternica od Ministarstva kulture i medija za nabavu knjižne i neknjižne građe te za program književne manifestacije „knjignik-piknik s knjigama“ te za program predškole u Dječjem vrtiću Tratinčica od Ministarstva znanosti i obrazovanja, u iznosu od 60.940,00.

**Pomoći iz državnog proračuna temeljem prijenosa EU sredstava** – *tekuće pomoći iz državnog proračuna temeljem prijenosa EU sredstava, kapitalne pomoći iz državnog proračuna temeljem prijenosa EU sredstava*

Pomoći su ostvarene u iznosu od 4.196.285,12kn i bilježe povećanje od 2,9%, a odnose se na tekuće i kapitalne pomoći za financiranje projekata Grada Pleternice ( Zaželi i ostvari, Putujući dnevni boravak, Interpretacijski centar Terra Panonica, E-inkubator, Interpretacijski centar Muzej bećarca) te na pomoći proračunskim korisnicima (Dječji vrtić Tratinčica za projekt Nova latica tratinčice i Javna ustanova Pleternica za projekt Interpretacijski centar Muzej bećarca).

**Prihodi od financijske imovine** – *kamate na depozite po viđenju, ostali prihodi od financijske imovine*

Prihodi od financijske imovine odnose se na kamate, depozite po viđenju na žiro računu Grada Pleternice i proračunskih korisnika u iznosu od 1.312,04 kuna.

**Prihodi od nefinancijske imovine** – *naknade za koncesije za obavljanje javne zdravstvene službe i ostale koncesije, ostali prihodi od zakupa i iznajmljivanja imovine, prihodi od zakupa poljoprivrednog zemljišta, naknada za korištenje naftne luke, naftovoda i eksploataciju mineralnih sirovina, spomenička renta, pravo služnosti, legalizacija objekata*

Prihodi obuhvaćaju naknade za koncesije u iznosu od 6.504,81 kuna, prihode od zakupa i iznajmljivanja imovine u iznosu od 384.483,20 kune, naknadu za korištenje nefinancijske imovine u iznosu od 40,77 kune te ostale prihode od nefinancijske imovine u iznosu od 342.963,63 kuna.

**Upravne i administrativne pristojbe** – *gradske i općinske upravne pristojbe, boravišne pristojbe*

Gradske i općinske upravne pristojbe naplaćene su u iznosu od 2.109,88 kuna.

**Prihodi po posebnim propisima** – *doprinos za šume, sufinanciranje cijene usluge, participacije i slično, prihodi s naslova osiguranja, refundacije štete i totalne štete, ostali prihodi za posebne namjene, ostali nespomenuti prihodi po posebnim propisima*

Doprinos za šume ostvaren je u visini od 233.241,77 kuna, a proračunski korisnici ostvarili su prihode od sufinanciranja cijene usluge, participacije i slično u iznosu od 677.794,83 kune.

Najznačajniji iznos se odnosi na Dječji vrtić Tratinčica od 587.259,03 kune za participaciju trošak boravka djeteta u vrtiću dok se ostali nespomenuti prihodi poslovanja odnose na (vodni doprinos, grobna mjesta, refundaciju štete i sl.). Hrvatska knjižnica i čitaonica Pleternica ostvarila je prihod od članarine u iznosu od 5.948,50 kuna.

**Komunalni doprinosi i naknade** – *komunalni doprinosi, komunalne naknade*

Prihodi od komunalnih naknada i doprinosa iznose 859.235,08 kn što je po povećanje za 193,72% u odnosu na isto razdoblje prethodne godine. Višestruko povećanje komunalnog doprinosa rezultiralo je izdavanjem većeg broja građevinskih dozvola za izgradnju stambenih jedinica mahom mladim obiteljima na području grada Pleternice. Komunalna naknada bilježi povećanje od 160,16%, a rezultat je poduzimanjem određenih mjera za naplatu starih dugovanja.

**Prihodi od prodaje proizvoda i robe te pruženih usluga** – *prihodi od pruženih usluga*

Prihodi od pruženih usluga izvršeni su u visini od 120.274,93 kuna, a odnose se na prihod od naplate naknade za uređenje voda, usluga čišćenja poslovnog prostora Fine te na proračunskom korisniku Javnoj ustanovi Pleternica na prihodi od ulaznica posjetu IT centru Terra Panonica.

## 2.1.2. PRIHODI OD PRODAJE NEFINANCIJSKE IMOVINE

Prihod od prodaje materijalne imovine – prirodna bogatstva – zemljište

*Prihodi od 81.200,00 kni bilježe višestruko povećanje zbog ostvarenih prihoda od prodaje zemljišta u Poslovnoj zoni investitoru TLN instalacije d.o.o.*

**Prihod od prodaje građevinskih objekata** – *ostali stambeni objekti*

Prihod od prodaje građevinskih objekata u iznosu od 13.027,65 kuna odnosi se na sredstva ostvarena prodajom stanova u vlasništvu JLS na kojima postoji stanarsko pravo.

## 2.1.3. PRIMICI OD FINANCIJSKE IMOVINE I ZADUŽIVANJA

**Primljeni krediti i zajmovi od kreditnih i ostalih financijskih institucija u javnom sektoru –** *primljeni krediti od kreditnih institucija u javnom sektoru – kratkoročni*

Grad Pleternica do 30.06.2022. nema odobrenog niti korištenog kredita.

# 2.2. RASHODI I IZDACI

Proračunski rashodi i izdaci su svi troškovi koji su nastali u JLS. Rashodi se u općem i u posebnom dijelu proračuna prikazuju prema:

* ekonomskoj klasifikaciji kao što su naknade zaposlenima, građanima i kućanstvima te subvencije
* programskoj klasifikaciji po programima kao što su poticanje zapošljavanja i razvoja poduzetništva, vatrogastvo i civilna zaštita, program socijalne skrbi i novčane pomoći…
* aktivnostima i projektima kao što su izgradnja i opremanje Interpretacijskog centra Terra Panonica, održavanje nerazvrstanih cesta, pomoć vjerskim zajednicama, sufinanciranje nabave udžbenika…
* organizacijskoj klasifikaciji kao što su opće službe grada – upravni odjel te proračunski korisnici

U nastavku slijedi prikaz izvršenih polugodišnjih rashoda i izdataka Proračuna Grada Pleternice u 2022. godini s indeksima.

|  |  |  |  |  |  |
| --- | --- | --- | --- | --- | --- |
| **Račun / opis** | **Izvršenje 2021.** | **Izvorni plan 2022.** | **Izvršenje 2022.** | **Indeks 3/1** | **Indeks 3/2** |
| **A. RAČUN PRIHODA I RASHODA** | **1** | **2** | **3** | **4** | **5** |
|  |  |  |  |  |  |
| **3 Rashodi poslovanja** | **12.127.862,25** | **35.849.576,62** | **13.639.133,48** | **112,46%** | **38,05%** |
| **31 Rashodi za zaposlene** | **4.606.354,78** | **9.442.864,18** | **4.148.054,37** | **90,05%** | **43,93%** |
| **311 Plaće (Bruto)** | **3.811.143,35** | **7.729.115,88** | **3.337.687,93** | **87,580%** | **43,18%** |
| 3111 Plaće za redovan rad | 3.811.143,35 |  | 3.337.687,93 | **87,58%** | 0,00% |
| **312 Ostali rashodi za zaposlene** | **100.550,00** | **332.300,00** | **198.806,68** | **197,72%** | **59,83%** |
| 3121 Ostali rashodi za zaposlene | 100.550,00 |  | 198.806,68 | **197,72** | 0,00% |
| **313 Doprinosi na plaće** | **694.661,43** | **1.381.448,30** | **611.559,76** | **88,04%** | **44,27%** |
| 3131 Doprinosi za mirovinsko osiguranje | 66.600,38 |  | 66.521,20 | **86,78%** | 0,00% |
| 3132 Doprinosi za obvezno zdravstveno osiguranje | 628.061,05 |  | 545.038,56 | **129,83%** | 0,00% |
| **32 Materijalni rashodi** | **4.420.916,72** | **14.018.115,84** | **5.454.317,37** | **123,38%** | **38,91%** |
| **321 Naknade troškova zaposlenima** | **158.762,50** | **546.500,00** | **238.390,06** | **150,16%** | **43,62%** |
| 3211 Službena putovanja | 5.519,70 |  | 29.823,40 | **540,31%** | 0,00% |
| 3212 Naknade za prijevoz, za rad na terenu i odvojeni život | 144.647,80 |  | 153.863,92 | **106,37%** | 0,00% |
| 3213 Stručno usavršavanje zaposlenika | 7825,00 |  | 52.357,94 | **669,11%** | 0,00% |
| 3214 Ostale naknade troškova zaposlenima | 770,00 |  | 2.344,80 | **304,52%** | 0,00% |
| **322 Rashodi za materijal i energiju** | **1.072.215,34** | **4.669.765,84** | **1.098.652,80** | **178,01%** | **40,87%** |
| 3221 Uredski materijal i ostali materijalni rashodi | 138.520,25 |  | 87,983,78 | **63,52%** | 0,00% |
| 3222 Materijal i sirovine | 131.662,84 |  | 224.552,57 | **170,55%** | 0,00% |
| 3223 Energija | 682.636,74 |  | 1.460.697,03 | **213,98%** | 0,00% |
| 3224 Materijal i dijelovi za tekuće i investicijsko održavanje | 46.077,06 |  | 34.655,37 | **75,21%** | 0,00% |
| 3225 Sitni inventar i auto gume | 50.357,45 |  | 87.261,05 | **173,28%** | 0,00% |
| 3227 Službena, radna i zaštitna odjeća i obuća | 22.961,00 |  | 13.503,00 | **58,81%** | 0,00% |
| **323 Rashodi za usluge** | **2.806.542,58** | **8.382.050,00** | **3.144.066,10** | **112,03%** | **37,51%** |
| 3231 Usluge telefona, pošte i prijevoza | 118.503,61 |  | 201.232,42 | **169,81%** | 0,00% |
| 3232 Usluge tekućeg i investicijskog održavanja | 1.555.050,41 |  | 653.534,19 | **42,03%** | 0,00% |
| 3233 Usluge promidžbe i informiranja | 163.250,79 |  | 116.303,75 | **71,24%** | 0,00% |
| 3234 Komunalne usluge | 386.090,76 |  | 1.251.549,75 | **324,16%** | 0,00% |
| 3235 Zakupnine i najamnine | 16.732,22 |  | 45.033,67 | **269,14%** | 0,00% |
| 3236 Zdravstvene i veterinarske usluge | 23.622,84 |  | 31.570,75 | **133,65%** | 0,00% |
| 3237 Intelektualne i osobne usluge | 339.944,70 |  | 242.753,04 | **71,41%** | 0,00% |
| 3238 Računalne usluge | 52.083,51 |  | 126.821,41 | **243,50%** | 0,00% |
| 3239 Ostale usluge | 151.263,74 |  | 475.267,12 | **314,20%** | 0,00% |
| **324 Naknade troškova osobama izvan radnog odnosa** | **0,00** | **23.500,00** | **0,00%** | **0,00%** | **0,00%** |
| **329 Ostali nespomenuti rashodi poslovanja** | **383.396,30** | **396.300,00** | **163.208,41** | **42,57%** | **41,18%** |
| 3291 Naknade za rad predstavničkih i izvršnih tijela, povjerenstava i slično | 275.308,09 |  | 40.932,23 | **14,87%** | 0,00% |
| 3292 Premije osiguranja | 44.859,29 |  | 40.528,88 | **90,35%** | 0,00% |
| 3293 Reprezentacija | 33.946,34 |  | 50.868,33 | **149,85%** | 0,00% |
| 3294 Članarine i norme | 6.182,98 |  | 15.394,82 | **248,99%** | 0,00% |
| 3295 Pristojbe i naknade | 3.785,00 |  | 1.905,00 | **50,33%** | 0,00% |
| 3299 Ostali nespomenuti rashodi poslovanja | 19.341,60 |  | 13.579,15 | **70,31%** | 0,00% |
| **34 Financijski rashodi** | **17.102,97** | **86.650,00** | **48.266,97** | **282,21%** | **55,70%** |
| **342 Kamate za primljene kredite i zajmove** | **766,60** | **0,00** | **0,00** | **0,00%** | **0,00%** |
| 3423 Kamate za primljene kredite i zajmove od kreditnih i ostalih financijskih institucija izvan javnog s | 766,60 |  | 0,00 | **0,00%** | 0,00% |
| **343 Ostali financijski rashodi** | **16.336,42** | **86.650,00** | **48.266,97** | **295,46%** | **55,70%** |
| 3431 Bankarske usluge i usluge platnog prometa | 16.336,42 |  | 47.663,72 | **291,76%** | 0,00% |
| 3433 Zatezne kamate | 0,00 |  | 603,25 | **0,00%** | 0,00% |
| **35 Subvencije** | **49.010,55** | **1.460.000,00** | **486.441,23** | **992,52%** | **33,32%** |
| **351 Subvencije trgovačkim društvima u javnom sektoru** | **34.745,80** | **160.000,00** | **84.130,11** | **242,13%** | **52,58%** |
| 3512 Subvencije trgovačkim društvima u javnom sektoru | 34.745,80 |  | 84.130,11 | **242,13%** | 0,00% |
| **352 Subvencije trgovačkim društvima, zadrugama, poljoprivrednicima i obrtnicima izvan javnog sektora** | **14.264,75** | **1.300.000,00** | **402.311,12** | **2820,3%** | **30,95%** |
| 3522 Subvencije trgovačkim društvima i zadrugama izvan javnog sektora | 14.264,75 |  | 392.311,12 | **2750,2%** | 0,00% |
| 3523 Subvencija poljoprivrednicima i obrtnicima |  |  | 10.000,00 |  |  |
| **36 Pomoći dane u inozemstvo i unutar općeg proračuna** | **390.203,21** | **1.162.651,52** | **140.151,52** | **35,92%** | **12,05%** |
| **363 Pomoći unutar općeg proračuna** | **337.903,87** | **1.000.000,00** | **0,00** | **0,00%** | **0,00%** |
| 3631 Tekuće pomoći unutar općeg proračuna | 50.000,00 |  | 0,00 | **0,00%** | 0,00% |
| 3632 Kapitalne pomoći unutar općeg proračuna | 287.903,87 |  | 0,00 | **0,00%** | 0,00% |
| **366 Pomoći proračunskim korisnicima drugih proračuna** | **14.025,00** | **30.000,00** | **7.5000,00** | **53,48%** | **25,00%** |
| 3661 Tekuće pomoći proračunskim korisnicima drugih proračuna |  |  | 7.500,00 | 0,00% | 0,00% |
| 3662 Kapitalne pomoći proračunskim korisnicima drugih proračuna | 14.025,00 |  | 0,00 | **0,00%** | 0,00% |
| **368 Pomoći temeljem prijenosa EU sredstava** | **38.274,34** | **132.651,52** | **132.651,52** | **346,58%** | **100,0%** |
| 3681 Tekuće pomoći temeljem prijenosa EU sredstava | 38.274,34 |  | 132.651,52 | **346,58%** | 0,00% |
| **37 Naknade građanima i kućanstvima na temelju osiguranja i druge naknade** | **424.420,00** | **2.350.000,00** | **700.916,40** | **165,15%** | **29,83%** |
| **372 Ostale naknade građanima i kućanstvima iz proračuna** | **424.420,00** | **2.350.000,00** | **700.916,40** | **165,15%** | **29,83%** |
| 3721 Naknade građanima i kućanstvima u novcu | 424.420,00 |  | 700.916,40 | **165,15%** | 0,00% |
| **38 Ostali rashodi** | **2.219.854,02** | **7.329.295,08** | **2.660.985,62** | **119,87%** | **36,31%** |
| **381 Tekuće donacije** | **1.529.931,10** | **3.208.900,00** | **1.782.427,88** | **116,50%** | **55,55%** |
| 3811 Tekuće donacije u novcu | 1.069.263,75 |  | 1.591.060,50 | **148,80%** | 0,00% |
| 3813 Tekuće donacije iz EU sredstava | 460.667,35 |  | 191.367,38 | **41,54%** | 0,00% |
| **382 Kapitalne donacije** | **422.937,80** | **1.830.000,00** | **544.145,42** | **128,66%** | **29,73%** |
| 3821 Kapitalne donacije neprofitnim organizacijama | 317.937,80 |  | 540.947,94 | **170,14%** | 0,00% |
| 3822 Kapitalne donacije građanima i kućanstvima | 105.000,00 |  | 3.197,48 | **3,05%** | 0,00% |
| **383 Kazne, penali i naknade štete** | **147.113,50** | **0,00** | **0,00** | **0,00%** | **0,00%** |
| 3831 Naknade šteta pravnim i fizičkim osobama | 147.113,50 |  | 0,00 | **0,00%** | 0,00% |
| **386 Kapitalne pomoći** | **119.871,62** | **2.290.395,08** | **334.412,32** | **278,98%** | **14,60%** |
| 3861 Kapitalne pomoći kreditnim i ostalim financijskim institucijama te trgovačkim društvima u javnom sek | 119.871,62 |  | 334.412,32 | **278,98%** | 0,00% |
| **4 Rashodi za nabavu nefinancijske imovine** | **10.922.293,73** | **42.413.889,96** | **6.380.982,19** | **58,42%** | **15,04%** |
| **41 Rashodi za nabavu neproizvedene dugotrajne imovine** | **139.273,74** | **1.010.000,00** | **217.931,54** | **156,48%** | **21,58%** |
| **411 Materijalna imovina - prirodna bogatstva** | **139.273,74** | **1.010.000,00** | **217.931,54** | **156,48%** | **21,79%** |
| 4111 Zemljište | 139.273,74 |  | 217.931,54 | **156,48%** | 0,00% |
| **412 Nematerijalna imovina** |  | **10.000,00** |  | **0,00%** | **0,00%** |
| **42 Rashodi za nabavu proizvedene dugotrajne imovine** | **10.474.813,52** | **41.203.889,96** | **6.156.294,76** | **58,77%** | **14,94%** |
| **421 Građevinski objekti** | **9.710.282,06** | **25.598.500,00** | **5.403.430,63** | **55,65%** | **21,11%** |
| 4212 Poslovni objekti | 6.167.933,64 |  | 2.853.375,57 | **46,26%** | 0,00% |
| 4213 Ceste, željeznice i ostali prometni objekti | 566.212,16 |  | 825.314,54 | **145,76%** | 0,00% |
| 4214 Ostali građevinski objekti | 2.976.136,26 |  | 1.724.740,52 | **57,95%** | 0,00% |
| **422 Postrojenja i oprema** | **403.315,96** | **15.301.750,00** | **701.420,56** | **173,91%** | **4,58%** |
| 4221 Uredska oprema i namještaj | 25.843,33 |  | 87.467,30 | **338,45%** | 0,00% |
| 4226 Sportska i glazbena oprema | 9.000,00 |  | 7.750,00 | **86,11%** | 0,00% |
| 4227 Uređaji, strojevi i oprema za ostale namjene | 368.472,63 |  | 606.203,26 | **164,52%** | 0,00% |
| **423 Prijevozna sredstva** | **322.054,29** | **0,00** | **0,00** | **0,00%** | **0,00%** |
| 4231 Prijevozna sredstva u cestovnom prometu | 322.054,29 |  | 0,00 | **0,00%** | 0,00% |
| **424 Knjige, umjetnička djela i ostale izložbene vrijednosti** | **14.598,71** | **95.839,96** | **31.581,07** | **216,33%** | **32,95%** |
| 4241 Knjige | 14.598,71 |  | 31.581,07 | **216,33%** | 0,00% |
| **426 Nematerijalna proizvedena imovina** | **24.562,50** | **207.800,00** | **19.862,50** | **80,87%** | **9,56%** |
| 4262 Ulaganja u računalne programe | 24.562,50 |  | 19.862,50 | **80,87%** | 0,00% |
| **45 Rashodi za dodatna ulaganja na nefinancijskoj imovini** | **308.206,47** | **200.000,00** | **6.755,89** | **2,19%** | **3,38%** |
| **451 Dodatna ulaganja na građevinskim objektima** | **308.206,47** | **200.000,00** | **6.755,89** | **2,19%** | **3,38%** |
| 4511 Dodatna ulaganja na građevinskim objektima | 308.206,47 |  | 6.755,89 | **2,19%** | 0,00% |

***Tablica 3.*** *Polugodišnje ostvarenje rashoda/izdataka Proračuna Grada Pleternice u 2022. godini*

Rashodi i izdaci Proračuna Grada Pleternice planirani su u visini od 79.831.311,77 kuna, a ostvareni u visini od 21.038.671,27 kuna što je 26,35% plana.

## 2.2.1. RASHODI POSLOVANJA

**Rashodi za zaposlene –** *plaće za redovan rad, ostali rashodi za zaposlene, doprinosi na plaće*

Rashodi za zaposlene planirani su u iznosu 9.442.864,18 kuna, a izvršeni su u iznosu 4.148.054,37 kuna, što predstavlja 43,93% planiranog iznosa. Rashodi za zaposlene obuhvaćaju plaće, doprinose na plaće i ostale rashode za zaposlene gradske uprave i proračunskih korisnika. Rashodi za zaposlene u jedinstvenom upravnom odjelu, Dječjem vrtiću Tratinčica te Javnoj ustanovi djelomično se financiraju iz EU projekata dok se rashodi za zaposlene u projektu Javnih radova financiraju u 100% iznosu. Rashodi za zaposlene u Javnoj vatrogasnoj postrojbi Požeško-slavonske županije financiraju se iz pomoći izravnanja za decentralizirane funkcije u 100% iznosu.

|  |  |  |  |
| --- | --- | --- | --- |
| Rashodi za zaposlene | Plan | Ostvarenje | Indeks |
|  |  |  |  |
| Grad Pleternica | 2.019.540,00 | 850.382,94 | 42,11% |
| Javna vatrogasna postrojba Požeško-slavonske županije | 2.336.640,00 | 1.113.004,71 | 47,63% |
| Hrvatska knjižnica i čitaonica Pleternica | 419.300,00 | 173.529,04 | 41,39% |
| Dječji vrtić Tratinčica | 4.000.593,18 | 1.697.401,27 | 42,43% |
| Javna ustanova Pleternica | 666.791,00 | 313.736,41 | 47,05% |
|  |  |  |  |

***Tablica 4.*** *Polugodišnje ostvarenje rashoda za zaposlene u gradskoj upravi i proračunskim korisnicima u 2022. godini*

**Materijalni rashodi –** *naknade troškova zaposlenima, rashodi za materijal i energiju, rashodi za usluge, naknade troškova osobama izvan radnog odnosa, ostali nespomenuti rashodi poslovanja*

Odnose se na rashode za redovno poslovanje i izvršavanje programskih aktivnosti gradske uprave i proračunskih korisnika. U odnosu na isto razdoblje 2021. godine bilježe povećanje od 23,38%, a odnose se na sljedeće: naknade troškova zaposlenima u visini od 238.390,06 kuna, rashode za materijal i energiju u visini od 1.908.652,80 kuna, rashode za usluge u iznosu od 3.144.066,10 kuna te ostale nespomenute rashode poslovanja u iznosu od 163.208,41 kuna.

U okviru rashoda za materijal i energiju najznačajniji rashod je rashod za energiju u visini od 1.460.697,03 kune.

Rashodi za usluge odnose se na usluge tekućeg i investicijskog održavanja (za održavanje zelenih površina, nerazvrstanih cesta, javne rasvjete, održavanje objekata i drugo), na komunalne usluge i druge usluge vezane za redovno poslovanje i izvršavanje programskih aktivnosti.

**Financijski rashodi –** *kamate za primljene kredite i zajmove, ostali financijski rashodi*

Financijski rashodi se odnose na plaćene zatezne kamate u iznosu od 603,25 kuna te na troškove bankarskih usluga i usluga platnog prometa u iznosu od 47.663,72 kuna.

**Subvencije –** *subvencije trgovačkim društvima, zadrugama, poljoprivrednicima i obrtnicima izvan javnog sektora*

Rashod se odnosi na subvencije trgovačkim društvima i obrtnicima kroz Program razvoja gospodarstva Grada Pleternice u iznosu od 486.441,23 kuna.

**Pomoći dane u inozemstvo i unutar općeg proračuna –** *pomoći inozemnim vladama, pomoći unutar općeg proračuna, pomoći proračunskim korisnicima drugih proračuna, pomoći temeljem prijenosa EU sredstava*

Rashod se odnosi na prijenose sredstava partnerima u iznosu od 140.151,52 kuna na projektima kako slijedi:

|  |  |  |
| --- | --- | --- |
| Naziv primatelja pomoći | Naziv projekta | Iznos |
|  |  |  |
| Glazbena škola Požega | Poticanje izvrsnosti | 7.500,00 |
| Javna ustanova za upravljanje zaštićenim područjima Požeško-slavonske županije | Interpretacijski centar Terra Panonica /prijenos sredstava partneru u projektu/ | 132.651,52 |

***Tablica 5.****. Pomoći dane u inozemstvo i unutar općeg proračuna u prvom polugodištu 2022. godine*

**Naknade građanima i kućanstvima na temelju osiguranja i druge naknade –** *ostale naknade građanima i kućanstvima iz proračuna*

Rashodi u iznosu od 700.916,40 kuna se odnose na naknade koje se isplaćuju korisnicima Socijalnog programa Grada Pleternice, a uključuje jednokratne pomoći, stipendije studentima, božićnice umirovljenicima, uskrsnice, novčane potpore za djecu do 12.g., naknade za novorođenu djecu, potpore za kupnju prve nekretnine, isplate za ogrijev.

**Ostali rashodi –** *tekuće donacije, kapitalne donacije, kapitalne pomoći*

Odnose se na rashode za financiranje programa javnih potreba u kulturi, športu, civilnih udruga, financiranje vatrogastva, aktivnosti zaštite i spašavanja, rad Hrvatskog crvenog križa, političke stranke i sl. te prijenose EU sredstava partnerima na projektu.

## 2.2.2. RASHODI ZA NABAVU NEFINANCIJSKE IMOVINE

**Rashodi za nabavu neproizvedene dugotrajne imovine –** *materijalna imovina – prirodna bogatstva*

Rashodi se odnose na kupnju zemljišta u iznosu od 217.931,54 kunu.

**Rashodi za nabavu proizvedene dugotrajne imovine –** *građevinski objekti, postrojenja i oprema, prijevozna sredstva, knjige, umjetnička djela i ostale izložbene vrijednosti, nematerijalna proizvedena imovina*

Rashodi u visini od 6.156.294,76 kuna odnose se na ulaganja u dugotrajnu imovinu (posebno obrazloženo u okviru Posebnog dijela Proračuna)

## 2.2.3. IZDACI ZA FINANCIJSKU IMOVINU I OTPLATE ZAJMOVA

**Izdaci za financijsku imovinu i otplate zajmova –** *otplata glavnice primljenih kredita i zajmova od kreditnih i ostalih financijskih institucija u javnom sektoru.*

*Izdatak za otplatu zajma ostvaren je u iznosu od 1.018.555,60 kn, a odnosi se na povrat glavnice primljenog beskamatnog zajma u protekloj godini od Ministarstva financija. Uslijed smanjenog priliva sredstava po osnovi poreza i prireza na dohodak zbog ekonomske posljedice uzrokovanih pandemijom koronavirusa, Grad Pleternica je 2021.g. u okviru svojim zakonskih mogućnosti iskoristio uzimanje beskamatnog zajma Ministarstva financija i to beskamatni zajam u visini nedostajućih sredstava za izvršenje povrata poreza i prireza na dohodak na temelju godišnje prijave u iznosu od 1.018.555,60 kuna.*

# 2.3. OSTVARENJE RASHODA I IZDATAKA GRADSKE UPRAVE I PRORAČUNSKIH KORISNIKA

U nastavku se daje pregled ukupno izvršenih rashoda i izdataka Proračuna Grada Pleternice u prvom polugodištu 2022. godine.

|  |  |  |  |  |  |
| --- | --- | --- | --- | --- | --- |
| RGP | | Opis | Izvorni plan 2021 | Izvršenje 2021 | Indeks 2/1 |
|  | |  | 1 | 2 | 3 |
|  | | UKUPNO RASHODI I IZDATCI | 79.831.311,77 | 21.038.671,27 | 26,35% |
| Razdjel | 001 | OPĆE SLUŽBE GRADA - UPRAVNI ODJEL | 79.831.311,77 | 21.038.671,27 | 26,35% |
| Glava | 00101 | UPRAVNI ODJEL | 69.345.731,79 | 16.678.564,37 | 24,05% |
| Glava | 00102 | JAVNA VATROGASNA POSTROJBA PSŽ | 2.596.772,00 | 1.165.433,36 | 44,88% |
| Glava | 00103 | HRVATSKA KNJIŽNICA I ČITAONICA | 971.139,96 | 364.579,33 | 37,54% |
| Glava | 00104 | DJEČJI VRTIĆ TRATINČICA | 5.794.027,02 | 2.390.983,05 | 41,27% |
| Glava | 00105 | JAVNA USTANOVA PLETERNICA | 1.123.641,00 | 439.111,16 | 39,08% |

***Tablica 6.****. Rashodi i izdaci Proračuna Grada Pleternice po glavama u prvom polugodištu 2022. godine*

## 2.3.1. OPĆE SLUŽBE GRADA – UPRAVNI ODJEL

U nastavku se donosi struktura programa unutar Razdjela 001, Glave 101 Upravni odjel.

### 2.3.1.1. Program 1000 – javna uprava i administracija

**Opis i cilj programa:** Grad Pleternica u samoupravnom djelokrugu obavlja poslove lokalnog značaja kojima se neposredno ostvaruju prava građana, a koji nisu Ustavom ili zakonom dodijeljeni državnim tijelima i to osobito poslove koji se odnose na: uređenje naselja i stanovanje, prostorno i urbanističko planiranje, komunalno gospodarstvo, brigu o djeci, socijalnu skrb, primarnu zdravstvenu zaštitu, odgoj i osnovno obrazovanje, kulturu, tjelesnu kulturu i šport, zaštitu potrošača, zaštitu i unapređenje prirodnog okoliša, protupožarnu zaštitu i civilnu zaštitu, promet na svom području , ostale poslove sukladno posebnim zakonima. Grad Pleternica obavlja poslove iz samoupravnog djelokruga sukladno posebnim zakonima kojima se uređuju prethodno navedene pojedine djelatnosti. Poslovi iz samoupravnog djelokruga detaljnije se utvrđuju odlukama Gradskog vijeća i Gradonačelnika u skladu sa zakonom.

U okviru ovog programa osiguravaju se rashodi za dužnosnike, službenike i namještenike Grada Pleternice, rad Gradskog vijeća te ostale materijalne i financijske rashode neophodne za funkcioniranje Grada kao jedinice lokalne samouprave. U okviru programa osiguravaju se sredstva za nabavu opreme te otplatu zajmova.

**Rashodi za zaposlene** - *plaća, ostali rashodi za zaposlene, doprinosi na plaće, naknade troškova zaposlenima, rashodi za materijal i energiju, rashodi za usluge, naknade troškova osobama izvan radnog odnosa, ostali nespomenuti rashodi poslovanja, kamate na primljene kredite i zajmove, ostali financijski rashodi*

Plaća dužnosnika, službenika i namještenika, osim dijela plaće koja se financira iz EU fondova i nalazi na drugim pozicijama proračuna, izvršena je u visini od 624.283,86 kuna. Doprinosi na plaću izvršeni su u visini od 103.006,89 kn, a naknade troškova zaposlenima u iznosu od 50.390,99 kuna (dnevnice, ostali rashodi službenih putovanja, naknade za prijevoz na posao i s posla). Rashod za materijal i energiju gradske uprave izvršen je u iznosu od 118.556,57 kuna, a odnosi se na ostali materijal za potrebe redovnog poslovanja, električnu energiju, plin, gorivo te sitni inventar. Rashodi za usluge izvršeni su u iznosu od 515.999,58 kuna, a odnose se na usluge telefona, poštarine, usluge tekućeg i investicijskog održavanja postrojenja i opreme, ostale usluge promidžbe i informiranja, zakupnine i najamnine za prijevozna sredstva, ostale intelektualne, računalne i nespomenute usluge, usluge pri registraciji prijevoznih sredstava i ostale nespomenute usluge.

Na donacije političkih stranaka odnosi se 30.017,50 kuna. U okviru ovog programa osiguravaju se sredstva za rad političkih stranaka i članova izabranih s liste grupe birača, a sukladno Zakonu o financiranju političkih aktivnosti, izborne promidžbe i referenduma. Rashod se odnosi na isplatu sredstava političkim strankama i članovima izabranim s liste grupe birača, a sukladno Odluci o raspoređivanju sredstava za rad političkih stranaka i članova izabranih s liste grupe birača zastupljenih u Gradskom vijeću Grada za 2022. godinu.

Na nabavu opreme 87.456,05 (*postrojenja i oprema, prijevozna sredstva, nematerijalna proizvedena imovina).*

### 2.3.1.2. Program 1001 – prostorno uređenje i unapređenje stanova

U okviru programa osiguravaju se sredstva za izmjene prostorno-planske dokumentacije, katastarske izmjere, geodetsko-katastarske usluge i sl. s ciljem uređivanja zemljišnih knjiga te osiguravanja prostorno-urbanističkog razvoja grada. Rashodi su izvršeni u visini od 69.640,25 kuna, a odnose se na geodetsko-katastarske usluge.

### 2.3.1.3. Program 1002 – upravljanje imovinom

Program upravljanja imovinom obuhvaća troškove održavanja objekata u vlasništvu Grada Pleternice, rekonstrukcije i izgradnje, kupnje, modernizacije, rekonstrukcije i opremanja osim objekata namijenjenih športu, vatrogastvu i poduzetništvu kao i komunalnoj infrastrukturi. U okviru programa ostvareni su rashodi komunalnih usluga. Utrošeni iznos od 4.004.172,45 kuna odnosi se na:

* **održavanje** **poslovnih, stambenih prostora, opreme i drugo –** *rashodi za materijal i energiju, rashodi za usluge*

Rashodi za materijal i energiju izvršeni su u visini od 433.998,43 kuna, a odnose se na električnu energiju, plin, ostali materijal i dijelove za tekuće i investicijsko održavanje te sitni inventar. Rashodi za usluge iznosili su 622.363,13 kuna, a odnose se na usluge tekućeg i investicijskog održavanja građevinskih objekata, ostale komunalne usluge, zakupnine i najamnine za građevinske objekte te ostale nespomenute usluge. U okviru ove aktivnosti najznačajniji rashod su ostale komunalne usluge u visini od 241.012,62 kuna, a koje se odnose na zbrinjavanje otpada, naknadu za odlaganje komunalnog otpada na odlagalištu Vinogradine koji se plaća Gradu Požegi, rashode skloništa za životinje te naknadu za uređenje voda te Usluge tekućeg i investicijskog održavanja objekata i opreme u vlasništvu grada Pleternice u iznosu 286.329,68 kuna.

* **Interpretacijski centar Terra Panonica**

Sastoji se od stavke pomoći temeljem prijenosa EU sredstava. Pomoći temeljem prijenosa EU sredstava u iznosu od 132.651,52 kuna odnose se na isplate pomoći partneru Javnoj ustanovi za upravljanje zaštićenim područjem Požeško-slavonske županije.

* **Interpretacijski centar Muzej bećarca**

Rashodi u okviru ove aktivnosti odnose se na provedbu EU projekta Svijet graševine čiji je dio Muzej bećarca. Dio plaća službenika gradske uprave financira se u okviru provedbe projekta te su stoga iznosi plaća ovdje evidentirani, uključujući i obvezne doprinose. Rashodi u iznosu od 58.631,47 kuna odnose se na troškove plaća financiranih projektom, ulaganje u građevinski objekt te na opremanje muzeja bećarca. Upravo se najveći dio troškova odnosi na objekt – 2.113.047,40 financiran projektom.

### 2.3.1.4. Program 1003 – održavanje objekata i uređaja komunalne infrastrukture

**Opis i cilj programa:** Program obuhvaća poslove održavanja komunalne infrastrukture i nabave opreme razvrstane u aktivnosti i kapitalne projekte koji predstavljaju obavljanje djelatnosti iz Zakona o komunalnom gospodarstvu. Programom se osiguravaju sredstva za obavljanje poslova održavanja javne rasvjete, održavanje zelenih površina, dječjih igrališta i javnih fontana, čišćenje javno prometnih površina, sanaciju divljih deponija, održavanje ostalih javnih površina, održavanje nerazvrstanih cesta i održavanje groblja.

**Održavanje nerazvrstanih cesta** – Rashodi u iznosu od 361.079,85 kuna se odnose na zimsku službu, čišćenje ulica, radove održavanja nerazvrstanih cesta (ceste i poljski putevi) koje izvršava Pleternički komunalac.

**Održavanje javnih zelenih površina** – Rashodi su izvršeni u visini od 465.273,08 kuna, a odnose se na usluge održavanja javnih zelenih površina na području naselja Pleternica.

**Održavanje građevina, uređaja i predmeta javne namjene** – Rashodi održavanja fontana na području grada u visini od 36.484,13 kuna.

**Održavanje groblja** – Rashodi se odnose na troškove košnje groblja, zbrinjavanja otpada s groblja s područja Grada, potrošnju vode te održavanje mrtvačnica u iznosu od 207.309,20 kuna.

**Održavanje čistoće javnih površina** – Rashodi se odnose na sanaciju divljih deponija te uređenja parka u visini od 73.175,00 kuna.

**Održavanje javne rasvjete** – Rashodi iznose 850.795,86 kuna, a najveći dio se odnosi na trošak električne energije javne rasvjete na području Grada Pleternice od 813.112,41 kuna

**Javni rad – revitalizacija javnih površine** – plaće, troškovi u iznosu od 23.424,05 odnosi se na plaće i naknade djelatnika zaposlenih u javnih radovima, te su financirane iz pomoći, od strane HZZ-a.

### **2.3.1.5. Program 1004 – Izgradnja objekata i uređaja komunalne** infrastrukture

**Opis i cilj programa:** Program obuhvaća poslove izgradnje komunalne infrastrukture sukladno Zakonu o komunalnom gospodarstvu. Programom se osiguravaju sredstva za izgradnju javne rasvjete, izgradnju i dodatna ulaganja u prometnice, izgradnju i uređenje groblja, javnih površina te građevina i uređaja javne namijene.

**Izgradnja i dodatna ulaganja u prometnice –** Rashodi se odnose na troškove izgradnje javno-prometnih površina u iznosu od 44.187,50 kuna.

**Izgradnja javne rasvjete –** U ovom razdoblju nije bilo ulaganja u izgradnju javne rasvjete.

**Izgradnja i uređenje groblja –** Rashodi se odnose na uređenje staza na groblju u Frkljevcima te projektna dokumentacija za staze i raspored grobnih mjesta na groblju Pleternica u visini od 201.323,99 kuna.

**Izgradnja i uređenje javnih površina –** Rashodi u iznosu od 861.679,54 kune odnose se na pripremu i postavljanje dječjih igrališta (Dolač-Smrik, Pleternica) te na izgradnju pješačke staze u Bilicama.

### 2.3.1.6. Program 1005 – Razvoj i upravljanje sustava vodoopskrbe

Rashod u iznosu od 334.412,32 kune nastao je radi sufinanciranja izgradnje sustava odvodnje, odnosno projekta Aglomeracije. Razvoj vodnokomunalne infrastrukture aglomeracije Pleternica

UKUPNA VRIJEDNOST PROJEKTA: 176.783.490,13 kn, EU SUFINANCIRANJE PROJEKTA: 99.099.103,00 kn (70 %), PRIJAVITELJ: TEKIJA d.o.o. za obavljanje vodnih usluga, RAZDOBLJE PROVEDBE: 1.1.2014. – 31.12.2023., PARTNERI: Grad Pleternica, Grad Požega i Općina Jakšić.

CILJEVI: izgradnja uređaja za pročišćavanje otpadnih voda, povećavanje priključenosti na sustav odvodnje i pročišćavanja otpadnih voda na područjima s razvijenim vodoopskrbnim sustavima, sanacija postojećih sustava odvodnje znatne vodopropusnosti što pogađa izvore vode za piće, povećavanje učinkovitosti i pouzdanosti sustava javne odvodnje i pročišćavanja otpadnih voda, s uvođenjem ekonomske cijene vode (načelo onečišćivač plaća), zaštita vodozaštitnih područja aglomeracije od utjecaja otpadnih voda.

OČEKIVANI REZULTATI: Na kraju završetka projekta Tekija d.o.o., Grad Pleternica, Grad Požega i Općina Jakšić imat će: izgrađene nove kanalizacijske mreže 44.650 m s pripadajućim objektima (crpne stanice, retencijski bazeni kišni preljevi, kućni priključci), izgrađen novi uređaj za pročišćavanje otpadnih voda kapaciteta 15.300 ES, novu opremu za održavanje sustava odvodnje.

OPIS PROJEKTA: Projekt „Razvoj vodnokomunalne infrastrukture aglomeracije Pleternica“ uključuje rekonstrukciju i dogradnju postojećeg sustava odvodnje u Pleternici, Jakšiću, Dervišagi i Vidovcima te proširenje sustava prikupljanja i odvodnje na ostala naselja aglomeracije (Frkljevci, Kadanovci, Gradac, Vesela, Blacko, Viškovci, Srednje Selo, Kuzmica, Bresnica, Sulkovci, Trapari i Novoselci). Planirano je izgraditi kolektora u duljini od 44.560 metara, rekonstrukciju 911 metara tlačnih cjevovoda, izgradnju objekata na sustavu odvodnje i to 19 crpnih stanica, 6 retencijskih bazena i 10 preljevnih građevina, kao i rekonstrukciju postojećih objekata. Projektom Aglomeracije Pleternica predviđene su aktivnosti:

– Izgradnja i rekonstrukcija sustava odvodnje aglomeracije Pleternica

– Izgradnja uređaja za pročišćavanje UPOV, III. stupnja pročišćavanja kapaciteta 13.500 ES

– Nabava opreme

– Nadzor nad izvođenjem radova

– Informiranje i vidljivost

– Upravljanje projektom

### 2.3.1.7. Program 1006 – Jačanje gospodarstva

Opis i cilj programa: Cilj ovoga programa su razvoj i promocija poduzetničke infrastrukture, jačanje konkurentnog nastupa poduzetnika na tržištu, povećanje investicijskih ulaganja poduzetnika uz rast zaposlenosti, poboljšanje uvjeta za financiranje poduzetnika te podizanje razine poduzetničkih znanja i vještina. Područja programa su izgradnja poduzetničke infrastrukture, promocija poduzetničke infrastrukture, poduzetnički inkubatori i potpore.

Razvoj poduzetništva – subvencije trgovačkim društvima i obrtima ostvaren u visini od 392.311,12 kuna odnosi se na potpore male vrijednosti trgovačkim društvima i obrtima s područja Grada Pleternice.

Razvoj industrijske zone – rashodi za usluge, promocija poduzetničke zone ostvareni u iznosu od 11.562,50 kuna.

E inkubator - Rashodi se odnose na provedbu projekta E-inkubatora u sklopu kojeg je izgrađena nova zgrada E-inkubatora u Pleternici. Rashodi projekta realizirani u visini od 640.530,77 kuna, a odnose se najvećim dijelom na opremanje zgrade E-inkubatora. Projekt izgradnje poduzetničke poslovne infrastrukture razvija nove usluge i proizvode te stvara institucionalnu i savjetodavnu podršku u korist razvoja malog i srednjeg poduzetništva što dovodi do stvaranja kvalitetne poduzetničke klime, novih tvrtki i otvaranja novih radnih mjesta. Opći cilj projekta: Doprinijeti razvoju malog i srednjeg poduzetništva, razvoju novih tvrtki te otvaranju novih radnih mjesta. Specifični cilj projekta: Stvoriti kvalitetnu poduzetničku infrastrukturu te razvoj novih usluga za postojeće i buduće poduzetnike. Partneri na projektu su Grad Kutjevo i Poduzetnički centar Pleternica.

Tehnologijsko inovacijski centar s inkubatorom – rashod nije ostvaren.

### 2.3.1.8. Program 1007 – Potpora poljoprivredi

**Opis i cilj programa:** U okviru programa osiguravaju se sredstva za potpore poljoprivrednom sektoru s ciljem stvaranja uvjeta za konkurentnu poljoprivrednu proizvodnju. Ciljevi programa usmjereni su na preusmjeravanje poljoprivredne proizvodnje prema visoko prihodovnim poljoprivrednim proizvodima, poticanje umrežavanja poljoprivrednih proizvođača i prerađivačkih organizacija te distribucije poljoprivrednih proizvoda.

**Razvoj poljoprivrede** – *subvencije poljoprivrednicima*

Rashod je ostvaren u iznosu od 10.000,00 kuna.

### 2.3.1.9. Program 1008 – Poticanje razvoja turizma

Opis i cilj programa**:** Program poticanja razvoja turizma uključuje aktivnosti koje se odnose na promociju grada Pleternice kao turističke destinacije kroz sufinanciranje priredbi i manifestacija i podršku aktivnostima Turističke zajednice Grada Pleternice kroz učinkovitu promociju turističke destinacije i urbanog turizma, poticanje projekata uljepšavanja grada i programa koje doprinose razvoju turističke destinacije Grada Pleternice i povećanju turističkog prometa (broj dolaska turista, broj ostvarenih noćenja) na području grada.

Rashod je ostvaren u iznosu od 100.000,00 kuna.

### 2.3.1.10. Program 1009 – Predškolski odgoj

Opis i cilj programa: Program podrazumijeva ulaganje u rad dječjih igraonica te stvaranje preduvjeta za daljnji razvoj predškolskih programa, odnosno stvaranje materijalnih uvjeta.

Rashod je ostvaren u iznosu od 29.955,32 kn te se odnosi na redovno sufinanciranje rada dječjih igraonica koje vodi Hrvatsko žensko društvo Pleternica u četiri ogranka.

Rashod ostvaren u iznosu od 194.000,00 kn odnosi se na ulaganje u objekt DV Tratinčica s ciljem stvaranja preduvjeta za kvalitetniji rad predškole.

### 2.3.1.11. Program 1010 – Osnovnoškolsko i srednjoškolsko obrazovanje

Opis i cilj programa: Program podrazumijeva aktivnosti vezane za ulaganja u osnovnoškolsko obrazovanje s ciljem osiguravanja boljih uvjeta za obrazovanje.

Rashod u iznosu od 10.800,00 odnosi se na sufinanciranje prijevoza učenika, a iznos od 7.500,00 kuna odnosi se na sufinanciranje projekta „poticanje izvrsnosti“ Glazbene škole Požega.

### 2.3.1.12. Program 1011 – Visoko obrazovanje

Opis i cilj programa: Program podrazumijeva financiranje učenika i studenata kao realizaciju Socijalnog programa Grada Pleternice.

Rashod u iznosu od 153.300,00 kn odnosi se na isplaćene stipendije studentima, temeljem Javnog poziva.

### 2.3.1.13. Program 1012 – Organiziranje i provođenje zaštite i spašavanja

Opis i cilj programa: Provedba zakonskih odredbi vezano za vatrogastvo te zaštitu i spašavanje s ciljem spašavanja ljudi i imovine ugroženih požarom ili drugim nesrećama. U okviru programa osiguravaju se i sredstva za tekuće i investicijsko održavanje, dodatna ulaganja u imovinu te izgradnju novih objekata namijenjenih vatrogastvu, zaštiti i spašavanju.

Donacije dobrovoljnim vatrogasnim društvima i vatrogasnoj zajednici – tekuće donacije 240.000,00 i kapitalne 121.326,96 (uređenje zgrade DVD-a Požeške Sesvete).

Rashodi od 240.000,00 kuna se odnose na tekuće donacije Vatrogasnoj zajednici Požeštine koji se doznačava dobrovoljnim vatrogasnim društvima s područja Grada Pleternice, a dio sredstava ostaje VZ Požeštine za redovan rad. U okviru ovih rashoda financiraju se DVD Pleternica, DVD Gradac, DVD Buk, DVD Sulkovci, DVD Požeška Koprivnica, DVD Zagrađe, DVD Bučje, DVD Brodski Drenovac, DVD Lakušija, DVD Frkljevci, DVD Knežci, DVD Požeške Sesvete.

Civilna zaštita – Rashod od 49.840,95 kuna odnosi se na uređenje objekata te nabavku opreme za potrebe civilne zaštite.

Gorska služba spašavanja (HGSS) – tekuće donacije, rashod se odnosi na tekuću donaciju HGSS-u za redovan rad, a izvršen je u visini od 10.000,00 kuna.

Zgrada DVD Pleternica – građevinski objekti, iznos od 15.000,00 kuna odnose se na pripremu projektne dokumentacije za izgradnju novog doma.

### 2.3.1.14. Program 1013 – Razvoj civilnog društva

Opis i cilj programa:Osiguravanje sredstava za programe javnih potreba koje provode udruge civilnog društva s ciljem razvoja zajednice te razvoja kapaciteta udruga

Sufinanciranje udruga građana – *tekuće donacije, kapitalne donacije*

Rashodi od 236.946,73 kuna odnose se na tekuće i kapitalne donacije udrugama za redovan rad te ulaganja u dugotrajnu imovinu.

### 2.3.1.15. Program 1014 – promicanje kulture

Opis i cilj programa: Program obuhvaća aktivnosti, poslovi i djelatnosti u kulturi od značenja za Grad Pleternicu, kao i za njegovu promociju na svim razinama međužupanijske i međunarodne suradnje. Program obuhvaća financijsko poticanje razvitka kulturnih aktivnosti odnosno ostvarivanje raznih aktivnosti udruga i ostalih korisnika na području kulture te organizaciju manifestacija od značaja za Grad Pleternicu.. U okviru programa osiguravaju se i sredstva za vjerske zajednice (tekuće i kapitalne pomoći).

Poticanje kulturnih aktivnosti kroz sufinanciranje udruga – Rashodi se odnose na donacije udrugama u kulturi u iznosu od 157.987,78 kuna, a temeljem Programa javnih potreba u kulturi.

Kulturne priredbe i manifestacije – Rashodi se odnose na troškove manifestacija, a temeljem Programa javnih potreba u kulturi u iznosu od 92.514,47 kuna.

Pomoć vjerskim zajednicama – Kapitalne donacije vjerskim zajednicama izvršene su u visini od 86.531,85, a odnose se na pomoć župama.

Sponzorstva u kulturi – ostali nespomenuti rashodi poslovanja - Rashod nije ostvaren.

### 2.3.1.16. Program 1015 – razvoj sporta i rekreacije

Opis i cilj programa: Program obuhvaća aktivnosti, poslove i djelatnosti u športu od značenja za Grad Pleternicu i njegovu promociju na svim razinama. Cilj programa je sustavno usmjeravati razvoj športa u Gradu Pleternici i kontinuirano osiguravati uvjete za zadovoljavanje potreba građana u područjima športskih djelatnosti. U okviru programa osiguravaju se sredstva za poticanje športsko rekreativnih aktivnosti, športske priredbe i manifestacije te ulaganja u športsku infrastrukturu.

Poticanje športsko rekreativnih aktivnosti – rashod od 959.867,18 kn odnosi se na kapitalne i tekuće donacije športskim udrugama, sukladno Zakonu o sportu te planu ulaganja u sportske objekte.

Održavanje športske infrastrukture – odnosi se na održavanje športskih objekata u iznosu od 55.644,05 kuna.

Izgradnja športske infrastrukture – Kapitalne donacije udrugama u športu izvršene su u visini od 52.074,00 kuna za ulaganja u dugotrajnu imovinu športskih udruga te radove na sanaciji nogometnog igrališta u Pleternici u iznosu od 1.199.364,03 kuna.

### 2.3.1.17. Program 1016 – socijalna skrb

Opis i cilj programa: Osiguravanje sredstava za ostvarivanje prava iz socijalne skrbi građanima s područja Grada Pleternice koji se odnose na naknade za trošak ogrijeva, jednokratne pomoći, naknada i potpora za novorođenu djecu, novčane potpore za djecu do 12.g., pomoći hrvatskim braniteljima, potpore za kupnju prve nekretnine, božićnice umirovljenicima. U okviru programa osiguravaju se sredstva za provedbu projekta Putujući dnevni boravak te aktivnosti i rashoda za mlade i skupine u nepovoljno položaju.

Obitelj i djeca – ostale naknade građanima i kućanstvima iz proračuna. Ukupni rashodi u iznosu od 447.200,00 kuna odnose se na isplatu novčane potpore za djecu do 12 g. u iznosu 293.200,00 kuna te naknada za novorođenu djecu u iznosu od 154.000,00 kuna.

Naknade iz socijalnog programa – ostale naknade građanima i kućanstvima iz proračuna odnose se na isplatu pomoći socijalno ugroženim osobama u iznosu od 37.416,40 kuna.

Umirovljenici i osobe starije životne dobi – iznos od 63.000,00 kuna odnosi se na isplatu uskrsnica umirovljenicima.

Humanitarna djelatnost Hrvatskog crvenog križa – tekuće donacije, sukladno zakonskim propisima izdvajaju se sredstva za rad HCK u iznosu od 95.301,12 kuna.

Potpore za prvu nekretnini – iznosom od 3.197,48 kuna potporama za kupnju odnosno adaptaciju prve nekretnine mladim obiteljima.

Centar za starije osobe – Projekt obuhvaća izgradnju poludnevnih i dnevnih smještajnih kapaciteta za osobe starije životne dobi. Ovo bi bio prvi projekt takvog tipa u Slavoniji kroz koji bi se starijim osobama omogućilo privremeno ili trajno stanovanje uz osiguravanje pomoći za njihov svakodnevni život. Rashod od 523.000,00 kuna se odnosi na projektnu dokumentaciju Centara za starije osobe u Pleternici.

Putujući dnevni boravak – Putujući dnevni boravak namijenjen je osobama starije životne dobi, a provodi ga Grad Pleternica kao nositelj projekta zajedno sa partnerima: Hrvatsko žensko društvo Pleternica, Udruga Ždralice Daruvar te Udruga Most 352 Oriovac. Projekt je financiran iz Europskog socijalnog fonda kroz Operativni program Učinkoviti ljudski potencijali. Rashodi ostvareni u iznosu od 267.855,49 kuna odnose se na provedbu raznih aktivnosti te na prijenos sredstava partnerima na projektu.

### 2.3.1.18. Program 1017 – zaštita okoliša

### Program zaštite okoliša odnosi se na sufinanciranje rada Reciklažnog dvorište Pleternice te se ostvareni rashod u iznosu od 84.130,11 kuna odnosi upravo na navedeno. Reciklažnim dvorištem upravlja Komunalac Požega.

## 2.3.2. JAVNA VATROGASNA POSTROJBA POŽEŠKO-SLAVONSKE ŽUPANIJE

### 2.3.2.1. Program 2000 – Poslovanje javne vatrogasne postrojbe Požeško-slavonske županije

**Opis i cilj programa:** Cilj programa je osiguranje redovnog funkcioniranja Javne vatrogasne postrojbe Požeško-slavonske županije i što veće kvalitete protupožarne zaštite. Sredstvima planiranim i utrošenim ovim programom omogućeno je Javnoj vatrogasnoj postrojbi Požeško-slavonske županije obavljanje osnovne djelatnosti gašenja požara, spašavanja ljudi i imovine ugroženih požarom ili drugim nesrećama. Programi obuhvaćaju aktivnosti kojima se izvršavaju rashodi za zaposlene i materijalni rashodi, a obuhvaćaju financiranje decentraliziranih funkcija vatrogastva. Javna vatrogasna postrojba ima zaposleno 20 vatrogasaca koji djelatnost obavljaju u gradovima Pleternici (6), Kutjevu (2), Pakracu (3) i Lipiku (2) te općinama Jakšić (1), Kaptol (1), Velika (2), Brestovac (2) i Čaglin (1).

**Obavljanje redovne djelatnosti javne vatrogasne postrojbe –** *plaće, ostali rashodi za zaposlene, doprinosi na plaće, naknade troškova zaposlenima, rashodi za materijal i energiju, rashodi za usluge, ostali nespomenuti rashodi poslovanja, ostali financijski rashodi*

Ukupni rashodi ostvareni su u iznosu od 1.165.433,36 kuna. Najznačajniji rashodi se odnose na troškove bruto plaća u iznosu od 848.483,65 kuna, doprinose na plaće u iznosu od 206.521,06 kuna. Rashodi za materijal i usluge odnose se na materijal i energiju u iznosu od 672,90 kuna, rashodi za usluge izvršeni su u visini od 33.307,75 kuna, a ostali nespomenuti rashodi poslovanja izvršeni su u iznosu od 5.020,00 kuna, a odnose se na premije osiguranja imovine. Ostali financijski rashodi odnose se na usluge platnog prometa u iznosu od 1.1.92,00 kuna.

## 2.3.3. HRVATSKA KNJIŽNICA I ČITAONICA PLETERNICA

### 2.3.3.1. Program 3000 – Poslovanje Hrvatske knjižnice i čitaonice Pleternica

**Opis i cilj programa:** *U skladu sa Statutom djelatnost Hrvatske knjižnice i čitaonice je: nabava, stručna obrada, čuvanje i zaštita knjižnične građe, te zaštita knjižnične građe koja je kulturno dobro, izrada i objavljivanje biltena, kataloga, bibliografija i drugih informacijskih pomagala, sudjelovanje u izradi skupnih kataloga i baza podataka, omogućavanje pristupačnosti knjižnične građe i informacija korisnicima prema njihovim potrebama i zahtjevima, osiguravanje korištenja i posudbe knjižnične građe te protok informacija, poticanje i pomoć korisnicima Knjižnice pri izboru i korištenju knjižnične građe, informacijskih pomagala i izvora, vođenje dokumentacije o građi i korisnicima. Cilj programa je zadovoljenje kulturnih potreba stanovnika grada Pleternice, uz povećanje standarda usluge na području knjižnične djelatnosti.*

**Obavljanje redovne djelatnosti Hrvatske knjižnice i čitaonice Pleternica –** *plaće, ostali rashodi za zaposlene, doprinosi na plaće, naknade troškova zaposlenima, rashodi za materijal i energiju, rashodi za usluge, naknade troškova osobama izvan radnog odnosa, ostali nespomenuti rashodi poslovanja, ostali financijski rashodi.*

Ukupni rashodi ostvareni su u iznosu od 364.579,33 kuna. Rashodi se odnose na troškove bruto plaća u iznosu od 145.089,29 kuna, doprinosa na plaću od 23.939,75 kuna. Rashodi za materijal i usluge u iznosu od 76.466,04 kuna odnose se na materijal za potrebe redovnog poslovanja i organizacija manifestacija, električnu energiju, plin te sitni inventar. Rashodi za usluge izvršeni su u visini od 56.828,64 kuna, a odnose se na telefon i poštu, usluge održavanja, usluge promidžbe, računalne usluge te intelektualne i ostale usluge. U okviru obavljanje redovne djelatnosti knjižnice ostvareni su i financijski rashodi nužni za funkcioniranje djelatnosti knjižnice.

Nabava knjiga i opreme – U ovom razdoblju 2022. godine nabavljeno je knjiga u vrijednosti od 31.581,07 kuna.

## 2.3.4. DJEČJI VRTIĆ TRATINČICA

### 2.3.4.1. Program 4000 – Poslovanje Dječjeg vrtića Tratinčica

Opis i cilj programa: U okviru ovog programa osiguravaju se financijska sredstva kojima se omogućuje ostvarivanje predškolske djelatnosti Dječjeg vrtića Pleternica te provedba programa i projekata vezanih za odgoj i obrazovanje.

**Predškola –** *plaće, ostali rashodi za zaposlene, doprinosi na plaće, naknade troškova zaposlenima, rashodi za materijal i energiju, rashodi za usluge*

Aktivnost obuhvaća provedbu programa predškole, a rashodi se odnose na troškove bruto plaća u iznosu od 54.923,83 kuna, doprinosa na plaću od 9.062,44 kuna, naknade troškova za prijevoz na posao i s posla u visini od 7.200,00 kuna. Rashodi za materijal i energiju izvršeni su u iznosu od 15.547,28 kuna. Rashod za usluge odnosi se na trošak prijevoza djece u visini od 89.910,00 kuna.

**Obavljanje redovne djelatnosti Dječjeg vrtića Tratinčica** *– plaće, ostali rashodi za zaposlene, doprinosi na plaće, naknade troškova zaposlenima, rashodi za materijal i energiju, rashodi za usluge, ostali nespomenuti rashodi poslovanja, ostali financijski rashodi*

Aktivnost obuhvaća obavljanje redovne djelatnosti Dječjeg vrtića Tratinčica u iznosu od 2.038.889,93 kuna na što se najveći dio odnosi na plaće, ostale rashode za zaposlene, doprinose na plaće te naknada troškova zaposlenima. Broj zaposlenih u dječjem vrtiću konstantno raste radi otvaranja novih odgojnih skupina.

Rashodi za materijal i energiju iznosili su 373.161,34 od čeka je najznačajniji izdatak za prehranu u iznosu od 146.687,40 kuna te za električnu energiju i plin 104.198,26 kuna. Rashodi za usluge iznosili su 74.546,92 kuna, a odnose se na poštarinu, održavanje, komunalne, zdravstvene, računalne i ostale usluge. Ostali nespomenuti rashodi poslovanja iznosili su 4.144,65 kuna. Financijski rashodi iznosili su 3.449,65 kuna, a odnose se na zatezne kamate i bankarske usluge.

**Opremanje dječjeg vrtića –** *oprema*

U okviru ove aktivnosti nije bilo nabave.

Produženi boravak **–** naziv projekta „Nova latica tratinčice“

Projekt koji doprinosi ravnoteži poslovnog i obiteljskog života obitelji s uzdržavanim članovima uključenim u programe ranog i predškolskog odgoja i obrazovanja jamči obiteljima lakše usklađivanje obiteljskih i poslovnih obveza, što utječe na pozitivniju društvenu klimu u sredini, manje stresa za roditelje, a mnogo prednosti za djecu. Svima je u cilju da se sve projektne aktivnosti održe i dalje, da djeca napreduju, a roditelji budu zadovoljniji i time se postiže vedrija slika samog društva te se garantira uspješan rad vrtića i ostanak obitelji u zajednici.

Projektne aktivnosti:

- pružanje usluge produljenog radnog vremena vrtića za 4 sata, produženo je radno vrijeme vrtića od 16 do 20 h

- razvijeni novi programi (3 nova programa)

- jačanje kapaciteta stručnjaka kroz edukacije: provedene 3 edukacije (terapeutske igre za 24 odgojitelja, montesori program za 4 odgojitelja, 24 odgojitelja za poticanje kreativnosti)

- zaposlene 2 odgojiteljice za provedbu produženog rada vrtića, zaposlena 1 stručna osoba - pedagog, zaposlena 1 osoba za razvoj posebnih programa - kineziolog, zaposlena 2 pomoćna radnika za rad u produženom boravku (spremačica i kuharica).

Dodatnim edukacijama jačaju se stručne kompetencije odgojitelja i suradnika, što će poboljšati kvalitetu usluga vrtića te time i kvalitetu i održivost. Projekt je koncipiran na način da njegovi ciljevi povećaju broj djece u vrtiću u kojemu rade stručne osobe, educirane kroz projekt.

Od ukupno ostvarenih rashoda iznosom od 174.449,57 kuna najznačajniji dio se odnosi na plaće zaposlenika 118.225,63 kuna, naknade troškova zaposlenicima 48.785,94 koji najvećim dijelom od 33.227,94 kune čine edukacije zaposlenih.

## 2.3.5. JAVNA USTANOVA PLETERNICA

### 2.3.4.1. Program 5000 – Poslovanje javne ustanove Pleternica

**Opis i cilj programa:** U okviru ovog programa osiguravaju se financijska sredstva kojima se omogućuje ostvarivanje djelatnosti Javne ustanove Pleternica te provedba programa i projekata vezanih za istu.

**Obavljanje redovne djelatnosti Javne ustanove Pleternica** –*ostali rashodi za zaposlene, naknade troškova zaposlenima, rashodi za materijal i energiju, rashodi za usluge, ostali financijski rashodi*

Javna ustanova Pleternica je ustanova čija je djelatnost upravljanje Interpretacijskim centrom Muzej bećarca te organizacijom programa i aktivnosti iz djelokruga centara za posjetitelje. U okviru ove aktivnosti ostvareni su rashodi od 91.663,50 kuna, a koji se odnose na naknade troškova zaposlenima, ostale usluge te nabavku opreme.

**Interpretacijski centar – Muzej bećarca –***plaće, ostali rashodi za zaposlene, doprinosi na plaće, naknade troškova zaposlenima, rashod za materijal i energiju.*

Rashodi se odnose na provedbu EU projekta Svijet graševine u kojemu je Javna ustanova Pleternica partner. Projekt se financira u visini od 85% iz EU sredstava te MRRFEU 7,5%. Rashodi u visini od 347.447,66 kuna se odnose na plaće, naknade troškova zaposlenicima, rashode za materijal i energiju te na rashode za usluge.

# 2.4. IZVJEŠTAJ O KORIŠTENJU PRORAČUNSKE ZALIHE

Grad Pleternica u okviru Proračuna nema iskazanu proračunsku zalihu.

# 2.5. IZVJEŠTAJ O ZADUŽIVANJU NA DOMAĆEM I STRANOM TRŽIŠTU NOVCA I KAPITALA

Grad Pleternica te proračunski korisnici do 30.06.2022. se nisu zaduživali na domaćem i stranom tržištu novca i kapitala.

# 2.6. STANJE NEPODMIRENIH DOSPJELIH OBVEZA GRADA PLETERNICE I PRORAČUNSKIH KORISNIKA

U tablici se iskazuje stanje nepodmirenih dospjelih obveza Grada Pleternice i proračunskih korisnika kako slijedi:

|  |  |
| --- | --- |
| Opis | Iznos dospjelih obveza |
| **Grad Pleternica** | **1.670.093,61** |
|  |  |
| **Javna vatrogasna postrojba Požeško-slavonske županije** | **0,00** |
|  |  |
| **Hrvatska knjižnica i čitaonica Pleternica** | **15.486,46** |
|  |  |
| **Dječji vrtić Tratinčica** | **0,00** |
|  |  |
| **Javna ustanova Pleternica** | **0,00** |
|  |  |

***Tablica 7.****. Stanje dospjelih obveza Grada Pleternice i proračunskih korisnika na dan 30.06.2022.*

Najznačajnija stavka nepodmirenih dospjelih obveza Grada Pleternice većinom se odnosi na obvezu prema svom trgovačkom društvu za kupnju nekretnina.

# 2.7. IZVJEŠTAJ O DANIM JAMSTVIMA I IZDACIMA PO JAMSTVIMA

Tijekom 2022. godine Grad nije davao jamstva te ne postoje izdaci po jamstvima.

# 2.8. STANJE POTENCIJALNIH OBVEZA PO OSNOVI SUDSKIH POSTUPAKA GRADA PLETERNICE I PRORAČUNSKIH KORISNIKA

Ne postoje potencijalne obveze po osnovi sudskih postupaka Grada Pleternice i proračunskih korisnika na dan 30.06.2022.

3. IZVJEŠTAJ O PROVEDBI PROVEDBENOG PROGRAMA GRADA PLETERNICE, IZVJEŠĆE SA 30.6.2022. U ZASEBNOM DOKUMENTU

U Pleternici, 31.08.2022. godine